**คู่มือสำหรับประชาชน: การขอใช้น้ำประปา**

หน่วยงานที่รับผิดชอบ:องค์การบริหารส่วนตำบลสังคม อำเภอสังคม จังหวัดหนองคาย

กระทรวง:กระทรวงมหาดไทย

1. **ชื่อกระบวนงาน**:การขอใช้น้ำประปา
2. **หน่วยงานเจ้าของกระบวนงาน:**องค์การบริหารส่วนตำบลสังคม อำเภอสังคม จังหวัดหนองคาย
3. **ประเภทของงานบริการ:**กระบวนงานบริการที่เบ็ดเสร็จในหน่วยเดียว
4. **หมวดหมู่ของงานบริการ:**อนุมัติ
5. **กฎหมายที่ให้อำนาจการอนุญาต หรือที่เกี่ยวข้อง:**

|  |  |
| --- | --- |
| 1) | ข้อบัญญัติตำบลสังคมเรื่องการบริหารกิจการประปาพ.ศ.2556 |

1. **ระดับผลกระทบ:** บริการทั่วไป
2. **พื้นที่ให้บริการ:** ท้องถิ่น
3. **กฎหมายข้อบังคับ/ข้อตกลงที่กำหนดระยะเวลา** -

**ระยะเวลาที่กำหนดตามกฎหมาย / ข้อกำหนด ฯลฯ** 0วัน

1. **ข้อมูลสถิติ**

**จำนวนเฉลี่ยต่อเดือน**2

**จำนวนคำขอที่มากที่สุด** 3

**จำนวนคำขอที่น้อยที่สุด** 1

1. **ชื่ออ้างอิงของคู่มือประชาชน** การขอใช้น้ำประปา
2. **ช่องทางการให้บริการ**

|  |  |
| --- | --- |
| 1) | **สถานที่ให้บริการ**กองช่างองค์การบริหารส่วนตำบลสังคม เลขที่ 55 หมู่ที่ 3 ตำบลสังคม อำเภอสังคม จังหวัดหนองคาย 43160 /ติดต่อด้วยตนเองณหน่วยงาน  **ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง)  **หมายเหตุ** - |

1. **หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต**

ข้อบังคับตำบล  
  
ขององค์การบริหารส่วนตำบลสังคม  
  
เรื่องการใช้น้ำประปาหมู่บ้านพุทธศักราช 2543  
  
อาศัยอำนาจตามความในมาตรา 66 และมาตรา 71 แห่งพระราชบัญญัติสภาตำบลและองค์การบริหารส่วนตำบลพ.ศ. 2537 องค์การบริหารส่วนตำบลสังคมโดยความเห็นชอบสภาองค์การบริหารส่วนตำบลสังคมและนายอำเภอสังคมจึงออกข้อบังคับไว้ดังต่อไปนี้ข้อ  
  
ข้อ 1 ข้อบังคับตำบลนี้เรียกว่า “ข้อบังคับตำบลสังคม” เรื่องการใช้น้ำประปาหมู่บ้านพุทธศักราช 2543  
  
ข้อ 2 ข้อบังคับตำบลทำใช้บังคับในเขตองค์การบริหารส่วนตำบลสังคมเมื่อได้ประกาศไว้โดยเปิดเผยที่สำนักงานองค์การบริหารส่วนตำบลสังคมที่ว่าการอำเภอและที่ทำการกำนันผู้ใหญ่บ้านแล้ว 7 วัน  
  
ข้อ 3 ในข้อบังคับนี้  
  
“น้ำประปา” หมายความว่าน้ำซึ่งสูบขึ้นมาจากแหล่งน้ำดิบผ่านกรรมวิธีการกรองการฆ่าเชื้อลงสู่ถังพักน้ำแล้วจ่ายไปยังจุดต่างๆ  
  
“ผู้ใช้น้ำ” หมายความว่าผู้ยื่นความประสงค์ขอใช้ต่อการประปาองค์การบริหารส่วนตำบลสังคม  
  
“มาตรวัดน้ำ” หมายความว่าเครื่องที่บอกจำนวนปริมาณการใช้น้ำ  
  
“เจ้าหน้าที่” หมายความว่าบุคคลซึ่งการประปาซึ่งองค์การบริหารส่วนตำบลสังคมแต่งตั้งขึ้น  
  
ข้อ 4 การจัดหาน้ำสะอาดในเขตราชการส่วนท้องถิ่นเป็นกิจการของราชการส่วนท้องถิ่น  
  
ในกรณีมีเหตุอันสมควรราชการส่วนท้องถิ่นอาจมอบให้บุคคลใดดำเนินการตามวรรคแรกแทนได้ภายใต้การควบคุมดูแลของราชการส่วนท้องถิ่น  
  
ข้อ 5 ผู้ใดจะดำเนินกิจการจัดหาน้ำสะอาดเพื่อการอุปโภคบริโภคโดยดำเนินการเป็นธุรกิจหรือได้รับประโยชน์เป็นค่าตอบแทนด้วยการคิดค่าบริการต้องได้รับอนุญาตตามเงื่อนไขและรายละเอียดที่กำหนโของราชการส่วนท้องถิ่นเว้นแต่จะได้รับดำเนินการตามข้อ 4 วรรคสอง  
  
ข้อ 6 การขอใช้น้ำประปาผู้ขอหรือตัวแทนต้องยื่นคำขอต่อการประปาองค์การบริหารส่วนตำบลสังคมและต้องเสียค่าธรรมเนียมการติดตั้งการใช้น้ำตามอัตราค่าใช้น้ำและค่าธรรมเนียมท้ายข้อบังคับนี้  
  
ข้อ 7 ค่าบริการใช้น้ำประปาผู้ขอหรือตัวแทนต้องเสียอัตราค่าใช้น้ำเป็นรายหน่วยวัดน้ำตามที่การประปาองค์การบริหารส่วนตำบลสังคมกำหนดตามตารางท้ายข้อบังคับนี้  
  
ข้อ 8 การต่อท่อประปาจากท่อเมนหลักเข้าไปในอาคารสถานที่รวมทั้งการติดตั้งมาตรวัดน้ำเป็นหน้าที่ของผู้ใช้น้ำจะต้องดำเนินการเองเว้นแต่ทางผู้ขอจะให้ทางประปาองค์การบริหารส่วนตำบลสังคมเข้าดำเนินการโดยเสียค่าใช้จ่ายบริการตามที่ประปาองค์การบริหารส่วนตำบลสังคมกำหนด  
  
ข้อ 9 มาตรวัดน้ำจะต้องติดตั้งไว้ด้านนอกอาคารสถานที่ที่สามารถตรวจจำนวนการใช้น้ำได้ง่ายตามความเหมาะสม  
  
ข้อ 10 มาตรวัดน้ำจะมีตราผนึกหรือการทำการอย่างหนึ่งอย่างใดเพื่อแสดงให้เห็นว่าได้ผ่านการตรวจของพนักงานตามพระราชบัญญัติชั่งตวงวัดแล้วเท่านั้น  
  
ถ้ามาตรวัดน้ำเกิดการชำรุดเสียหายหรือไม่มีตราผนึกให้ผู้ขอใช้หรือตัวแทนผู้ใช้น้ำแจ้งให้ประปาองค์การบริหารส่วนตำบลสังคมทราบโดยด่วนเพื่อดำเนินการแก้ไขต่อไป  
  
ข้อ 11 ห้ามมิให้ผู้ใดทำการเปลี่ยนแปลงแก้ไขมาตรวัดน้ำเว้นแต่จะได้รับอนุญาตจากประปาองค์การบริหารส่วนตำบลสังคม  
  
ข้อ 12 ถ้าท่อหรืออุปกรณ์ที่ใช้ภายในบ้านเกิดชำรุดเสียหายใช้การไม่ได้ให้ทางผู้ใช้น้ำดำเนินการซ่อมแซมให้อยู่ในสภาพใช้การได้เว้นแต่จะให้ทางประปาองค์การบริหารส่วนตำบลสังคมดำเนินการแก้ไขโดยผู้ใช้น้ำต้องออกค่าใช้จ่ายตามที่ได้ตกลงกัน  
  
ข้อ 13 การใช้มาตรวัดน้ำเป็นหน้าที่ของผู้ใช้น้ำที่จะต้องดูแลรักษาและซ่อมแซมบำรุงตามสภาพของการใช้ถ้าหากเกิดการชำรุดเสียหายกับมาตรวัดน้ำให้รีบแจ้งให้ทางประปาองค์การบริหารส่วนตำบลสังคมเพื่อดำเนินการแก้ไขต่อไป  
  
ถ้าการชำรุดเสียหายเกิดจากความผิดของผู้ใช้น้ำผู้ใช้น้ำจะต้องรับผิดชอบค่าใช้จ่ายในการซ่อมแซมและค่าบริการด้วยตนเองเว้นแต่ความชำรุดเสียหายเกิดจากการใช้น้ำปกติและสภาพของการใช้งานให้เป็นหน้าที่ของประปาองค์การบริหารส่วนตำบลสังคมเป็นผู้ดำเนินการเอง  
  
ข้อ 14 ราคาการใช้น้ำประปาทางประปาองค์การบริหารส่วนตำบลจะคิดเป็นปริมาณลูกบาศก์เมตรตามอัตราที่ประกาศไว้ท้ายข้อบังคับนี้  
  
ข้อ 15 ผู้ขอใช้น้ำประปาต้องชำระค่าน้ำประปาเป็นรายเดือนเมื่อพนักงานได้แจ้งหนี้ชำระค่าน้ำประปาผู้ขอใช้ต้องชำระหนี้ค่าน้ำประปาตามใบแจ้งหนี้นั้นโดยเร็ว  
  
ในกรณีผู้ขอใช้น้ำไม่สามารถชำระหนี้ได้ในวันแจ้งนี้ผู้ขอใช้น้ำประปาต้องชำระหนี้ให้แล้วเสร็จภายใน 7 วันนับแต่วันที่ได้รับใบแจ้งหนี้ณที่ทำการองค์การบริหารส่วนตำบลท่าหิน  
  
ข้อ 16 ในกรณีผู้ขอใช้น้ำไม่ดำเนินการตามข้อ 15 ทางประปาองค์การบริหารส่วนตำบลสังคมจะแจ้งเป็นหนังสือเพื่อให้ผู้ขอใช้น้ำทราบและรีบดำเนินการให้แล้วเสร็จภายในเวลาที่กำหนดมิฉะนั้นการประปาองค์การบริหารส่วนตำบลสังคมจะงดการจ่ายน้ำและดำเนินการต่อไป  
  
ข้อ 17 เมื่อมีการยกเลิกหรือการย้ายที่อยู่ของผู้ใช้น้ำประปาผู้ขอต้องแจ้งให้ประปาองค์การบริหารส่วนตำบลสังคมทราบโดยเร็ว  
  
ข้อ 18 เมื่อมีผู้ใช้น้ำประปาซึ่งได้ขอยกเลิกไปในข้อ 17 ให้ผู้ใช้น้ำประปาดำเนินการตามข้อ 6 ทุกประการเหมือนผู้ขอใช้น้ำประปาใหม่  
  
ข้อ 19 ผู้ขอใช้น้ำประปาจะต้องปฏิบัติเกี่ยวกับการใช้น้ำประปาตามปกติห้ามมิให้สูบน้ำประปาจากท่อส่งน้ำโดยตรงอันจะก่อให้เกิดความเสียหายกับการประปาและผู้ใช้น้ำในบริเวณใกล้เคียง  
  
ข้อ 20 ถ้าผู้ขอใช้น้ำรายใดฝ่าฝืนการใช้น้ำตามข้อ 19 ทางการประปาองค์การบริหารส่วนตำบลสังคมมีสิทธิ์งดการจ่ายน้ำจนกว่าผู้ใช้น้ำประปาจะถือปฏิบัติการจ่ายน้ำประปาตามปกติต่อไป  
  
ข้อ 21 ผู้ขอใช้น้ำประปาจะต้องให้เจ้าหน้าที่ของประปาองค์การบริหารส่วนตำบลสังคมเข้าตรวจท่อส่งน้ำอุปกรณ์การใช้น้ำตามปกติในวันเวลาการปฏิบัติงาน  
  
ข้อ 22 เมื่อพบการชำรุดบกพร่องตามข้อ 21 เจ้าหน้าที่การประปาองค์การบริหารส่วนตำบลจะแจ้งให้ผู้ใช้น้ำทราบและดำเนินการแก้ไขให้ถูกต้องภายในกำหนด  
  
ในกรณีที่ผู้ขอใช้น้ำไม่ดำเนินการแก้ไขข้อบกพร่องภายในกำหนดทางเจ้าหน้าที่จะดำเนินการแก้ไขให้ถูกต้องโดยผู้ขอใช้น้ำเป็นผู้ออกค่าใช้จ่ายทั้งสิ้น  
  
ข้อ 23 การประปาองค์การบริหารส่วนตำบลสังคมมีสิทธิ์ที่จะงดการจ่ายน้ำประปาเพื่อแก้ไขปัญหาข้อบกพร่องของประปาองค์การบริหารส่วนตำบลสังคมโดยต้องแจ้งให้ผู้ขอใช้น้ำทราบไม่น้อยกว่า 2 วันก่อนงดการจ่ายน้ำ  
  
ข้อ 24 ถ้าผู้ขอใช้น้ำรายใดกระทำการฝ่าฝืนข้อบังคับตำบลขององค์การบริหารส่วนตำบลอันจะก่อให้เกิดความเสียหายกับองค์การบริหารส่วนตำบลสังคมทางประปาองค์การบริหารส่วนตำบลมีสิทธิ์ที่จะงดการจ่ายน้ำจนกว่าผู้ขอใช้น้ำจะดำเนินการให้ถูกต้อง  
  
ข้อ 25 ให้ประธานกรรมการบริหารองค์การบริหารส่วนตำบลสังคมมีอำนาจออกข้อบังคับเพื่อใช้ปฏิบัติให้เป็นไปตามข้อบังคับนี้  
  
 ประกาศณวันที่ 25 ธันวาคม 2559  
  
 นายชาตรี รุณระวงศ์  
 นายกองค์การบริหารส่วนตำบลสังคม  
   
  
 องค์การบริหารส่วนตำบลสังคม

อัตราค่าใช้น้ำประปา  
  
 ของการประปาองค์การบริหารส่วนตำบลสังคม  
  
ที่ รายการ ค่าธรรมเนียม(บาท) หมายเหตุ  
  
1 -ค่าน้ำ 20 ลบ.ม.แรก 5 : ลบ.ม. อัตราค่าน้ำอาจขึ้นลงได้เมื่อ

-ค่าน้ำส่วนเกินจาก 20 ลบ.ม 7 : ลบ.ม. กระแสไฟฟ้ามีราคาแพงขึ้นโดยแรกเพิ่ม

อีกลบ.ม. ละ 2 บาท การประปาองค์การบริหารส่วน  
2 ค่าคำขอ 10 ตำบลท่าหินจะประกาศให้ทราบ  
3 ค่ามาตรวัดน้ำ 450 เป็นคราวๆไป  
4 ค่าธรรมเนียมติดตั้ง 100  
5 ค่าประกันการใช้น้ำ 100  
6 ค่าธรรมเนียมการใช้น้ำ 5

1. **ขั้นตอน ระยะเวลา และส่วนงานที่รับผิดชอบ**

| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน / หน่วยงานที่รับผิดชอบ** | **หมายเหตุ** |
| --- | --- | --- | --- | --- | --- |
| 1) | การตรวจสอบเอกสาร | 1.ประชาชนผู้มาติดต่อยื่นคำร้อง 2.ชำระค่าธรรมเนียม 3.เจ้าหน้าที่ผู้รับผิดชอบสำรวจพื้นที่ 4.ดำเนินการติดตั้ง | 1 วัน | องค์การบริหารส่วนตำบลสังคมจังหวัดหนองคาย | - |

**ระยะเวลาดำเนินการรวม** 1 วัน

1. **งานบริการนี้ผ่านการดำเนินการลดขั้นตอน และระยะเวลาปฏิบัติราชการมาแล้ว**

ผ่านการดำเนินการลดขั้นตอนและระยะเวลาปฏิบัติราชการมาแล้ว 1 วัน

1. **รายการเอกสารหลักฐานประกอบการยื่นคำขอ**

**15.1) เอกสารยืนยันตัวตนที่ออกโดยหน่วยงานภาครัฐ**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสาร ฉบับจริง** | **จำนวนเอกสาร สำเนา** | **หน่วยนับเอกสาร** | **หมายเหตุ** |
| --- | --- | --- | --- | --- | --- | --- |
| 1) | บัตรประจำตัวประชาชน | - | 1 | 1 | ฉบับ | - |
| 2) | สำเนาทะเบียนบ้าน | - | 1 | 1 | ฉบับ | - |

**15.2) เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสาร ฉบับจริง** | **จำนวนเอกสาร สำเนา** | **หน่วยนับเอกสาร** | **หมายเหตุ** | |
| --- | --- | --- | --- | --- | --- | --- | --- |
| *ไม่พบเอกสารอื่น ๆ สำหรับยื่นเพิ่มเติม* | | | | | | |

1. **ค่าธรรมเนียม**

|  |  |
| --- | --- |
| 1) | **อัตราค่าใช้น้ำประปา  ของการประปาองค์การบริหารส่วนตำบลสังคม  ที่ รายการ ค่าธรรมเนียม(บาท)   1 -ค่าน้ำ 20 ลบ.ม.แรก เป็นเงิน 5 บาท : ลบ.ม.**  **2 -ค่าน้ำส่วนเกินจาก 20 ลบ.มอีกลบ.ม. ละ 2 บาท เป็นเงิน 7 บาท : ลบ.ม.**  **อัตราค่าน้ำอาจขึ้นลงได้เมื่อกระแสไฟฟ้ามีราคาแพงขึ้นโดยแรกเพิ่มการประปาอบต.จะประกาศให้ทราบเป็นคราวๆไป**  **ค่าธรรมเนียม**0 บาท  **หมายเหตุ** *-* |

1. **ช่องทางการร้องเรียน**

|  |  |
| --- | --- |
| 1) | **ช่องทางการร้องเรียน**องค์การบริหารส่วนตำบลสังคม เลขที่ 55 หมู่ที่ 3 ตำบลสังคม อำเภอสังคม จั งหวัดหนองคาย 43160 โทรศัพท์/โทรสาร 042-414712 /www.sangkhon.go.th ***หมายเหตุ****-* |
| 2) | **ช่องทางการร้องเรียน**ศูนย์บริการประชาชนสำนักปลัดสำนักนายกรัฐมนตรี ***หมายเหตุ****( เลขที่ 1 ถ.พิษณุโลกเขตดุสิตกทม. 10300 / สายด่วน 1111 / www.1111.go.th / ตู้ปณ.1111 เลขที่ 1 ถ.พิษณุโลกเขตดุสิตกทม. 10300)* |

1. **ตัวอย่างแบบฟอร์ม ตัวอย่าง และคู่มือการกรอก**

|  |  |
| --- | --- |
| 1) | แบบคำขออนุญาต *-* |

1. **หมายเหตุ**

-

|  |  |
| --- | --- |
| **วันที่พิมพ์** | 25/08/2558 |
| **สถานะ** | รออนุมัติขั้นที่ 1 โดยหัวหน้าหน่วยงาน (Reviewer) |
| **จัดทำโดย** | องค์การบริหารส่วนตำบลสังคมอำจังหวัดหนองคาย. |
| **อนุมัติโดย** | - |
| **เผยแพร่โดย** | - |